INFORMACIJE ZA STARŠE/SKRBNIKE MLADOSTNIKOV, KI SE UDELEŽUJEJO ORGANIZIRANIH FOTOGRAFSKIH DELAVNIC V SKLOPU OBČINE HOČE-SLIVNICA

Leto: 2019

Dragi starši / skrbniki udeležencev,

Z namenom, da bo vaš mladostnik preživel lepe, poučne fotografske delavnice v sklopu Poletnih aktivnosti občine Hoče-Slivnica, vas želimo seznaniti z osnovnimi pravili in napotki za brezskrbno preživljanje časa na delavnicah in izletih.

1. Fotografske delavnice pripravijo mentorji podjetja SIFA, Silvo Farkaš s.p. (v nadaljevanju izvajalec). Trudimo se, da so aktivnosti zasnovane tako, da se večini udeležba zdi zanimiva. Na prvo mesto pa postavljamo varnost vseh udeležencev.
2. Naročnik fotografskih delavnic je občina Hoče – Slivnica (v nadaljevanju naročnik).
3. Fotografski izleti so doplačljivi s strani udeležencev, znesek se razlikuje glede na izlet.
4. Delavnice so primerne za mladostnike med 12 in 15 letom starosti.
5. Program fotografskih delavnic je sestavljen tako, da se mladostniki naučijo uporabe svojih fotoaparatov, zato naproščamo, da jim pred delavnico/izletom priskrbite ustrezno opremo, ob tem pa ne pozabite na spominsko kartico in polne baterije (znamka in tip fotoaparata ni pogojena). Učili se bomo uporabe fotoaparata, fotografiranje s telefonom je postranskega pomena.
6. Vsak udeleženec je sam odgovoren za svojo prinešeno opremo. Izvajalec in naročnik ne odgovarja za izgubo ali poškodbo opreme (fotoaparat, telefoni...).
7. Fotografije, ustvarjene na delavnici/izletu se prenesejo na skupni računalnik (ob koncu delavnice/izleta), kjer se izberejo najboljše izdelane, ki služijo za promocijske namene naročnika. Končne fotografije bodo dostopne po pogojih občine Hoče-Slivnica.
8. Izvedbo dejavnosti/izleta fotografiramo v predstavitvene namene delavnic/izletov. S podpisom izjave soglašate z objavami v javnih medijih.
9. Glede morebitnih zdravstvenih ali drugih posebnosti vašega mladostnika nas na to predhodno obvestite.
10. Fotografske delavnice/izleti so aktivno preživet čas, kjer se od udeležencev pričakuje sodelovanje.
11. Izleti so namenjeni raziskovanju, druženju in fotografiranju, zato priporočamo udobna oblačila in obutev. Malica je na nekaterih izletih vključena, priporočamo pa tudi prigrizek in pijačo iz nahrbtnika.
12. Priporočamo, da ima mladostnik na izletih osebno in zdravstveno izkaznico. Na delavnicah in izletih skrbimo za lastno varnost in varnost ljudi okrog nas. Udeležba na delavnicah je na lastno odgovornost, izvajalec in naročnik ne odgovarjata za nepazljivost in morebitne poškodbe udeležencev. Pričakujemo, da imajo udeleženci urejeno zdravstveno zavarovanje.
13. Število udeležencev je omejeno. Večina delavnic ima omejitev 15 udeležencev in s tem enega spremljevalca. Za izlete, kjer je več udeležencev je sorazmerni delež števila spremlejvalcev.
14. Na delavnice/izlete se je potrebno prijaviti. Za prijavo je potrebno plačilo (odvisno od izleta), ki se izvede pred terminom odhoda in se razlikuje glede na delavnico. Prijave in plačila sprejema izvajalec. Udeleženci dobijo potrdilo o plačilu – račun na dan izleta.
15. Rok plačila za delavnico/izlet je v ponedeljek pred izletom. Rok za odjavo iz delavnice/izleta je torek pred delavnico/izleta, po torku vračilo denarja več ni možno.
16. Ob prijavi na dejavnosti/izlete vas prosimo za vaše kontaktne podatke, katere bomo uporabili zgolj za obveščanje aktivnosti naročnika in za primer, ko vas moramo informirati o poteku dejavnosti ali nujne primere.
17. V primeru nepredvidljivih razmer si pridružujemo pravico do spremembe ali odpovedi dejavnosti.
18. Udeležba na fotografskih delavnicah je na odgovornost staršev in mladostnika. Prosimo vas, da je mladostnik seznanjen, kakšne so njegove dolžnosti in kaj od njega pričakujejo ostali udeleženci. O morebitnem neprimernem vedenju mladostnika, neupoštevanju pravil in navodil, ogrožanju sebe in drugih udeležencev, vas bomo obvestili. Ob ponavljajočih prekrških se lahko v skrajnem primeru odločimo tudi za otrokovo napotitev domov na stroške staršev oz. Skrbnikov ali za prepoved vključevanja na nadaljne delavnice/izlete.
19. Alkohol, droge in druge prepovedane substance so prepovedane skladno z zakonom, ki prepoveduje uživanje le-teh mladoletnim osebam.
20. V primeru, da imate dodatna vprašanja, pripombe ali želje, vas vabimo, da nam jih zaupate. Obrnete se lahko na go. Katjo Arnšek, občina Hoče-Slivnica, tel.: 02 616 53 22, na email naslov: katja.arnsek@hoce-slivnica.si. Za prijave pa go. Andrejo na tel: 069 978 757 ali email delavnica.fotografija@gmail.com.

Hoče, 24.JULIJ 2019

Občina Hoče-Slivnica SIFA, Silvo Farkaš s.p.

--------------------------------------------------------------------------------------------------------------------------------------IZJAVA STARŠA / SKRBNIKA

Ime in priimek otroka:.......................................................................letnica rojstva:................................

Ime in priimek starša/skrbnika:..........................................................tel.št.:.............................................. Naslov: ......................................................................................................................................................................................................................................................................................................................................E-mail: ......................................................................................................................................................

Podpisani/a ..................................................................... izjavljam, da sem seznanjen/a z informacijami za starše / skrbnike otrok, ki se udeležujejo organiziranih fotografskih delavnic / izletov v okviru poletnega dogajanja občine Hoče-Slivnica in sprejemam priporočila, navodila in pravila podjetja SIFA, Silvo Farkaš s.p. in občine Hoče-Slivnica ter soglašam z načinom izvedbe programa.

Datum: ............................... Podpis: ...............................................

S podpisom soglašam, da občina Hoče-Slivnica uporablja in hrani moje osebne podatke za namen izvajanja svoje dejavnosti in obveščanje o aktivnostih.

Datum: ............................... Podpis: ...............................................